Χρήστος Καρδαράς

Ο Χρήστος Καρδαράς (γενν. 8 Σεπτεμβρίου 1949,Βιογραφικά στοιχεία του Χρ. Καρδαρά στο facebook Ακαδημία Πλάτωνος, με καταγωγή από το Φανάρι Καρδίτσας) είναι Έλληνας πολιτικός, δήμαρχος του ΑιγάλεωΔήμαρχος Αιγάλεω προς Γρηγοράκο: “Δεν πλεονάζει κανένας εργαζόμενος” από την 1η Ιανουαρίου 2011 έως και την 31η Αυγούστου 2014.

 Βιογραφία 
Το 1959 εγκαταστάθηκε με τους γονείς του στο Αιγάλεω. Πτυχιούχος της Ιατρικής Σχολής Αθηνών, διευθυντής στο ΙΚΑ Χαϊδαρίου και από το 2000 κάτοχος της αντίστοιχης θέσης στο ΙΚΑ Περιστερίου. Στην κοινωνική του δράση περιλαμβάνονται η συμμετοχή του σε Πολιτιστικούς Συλλόγους, στα Συνοικιακά Συμβούλια και στο Λαϊκό Πανεπιστήμιο Αιγάλεω. Ως επικεφαλής της παράταξης «Αιγάλεω-Νέα Εποχή» (που υποστηρίχθηκε από το ΠΑΣΟΚ), διεκδίκησε για πρώτη φορά το χρίσμα του δημάρχου Αιγάλεω στις δημοτικές εκλογές του 2006, αλλά ηττήθηκε από το Δ. Καλογερόπουλο. Οδήγησε την παράταξή του και στις επόμενες αυτοδιοικητικές εκλογές του 2010, όταν υπερίσχυσε του αντιπάλου του και αναδείχθηκε δήμαρχος. Κατά τη διάρκεια της θητείας του αντιμετώπισε πολλά προβλήματα λόγω της δυσμενούς κατάστασης που υπήρχε στα οικονομικά της τοπικής αυτοδιοίκησης, τα οποία δεν του επέτρεψαν να ολοκληρώσει το έργο του, προκαλώντας του σημαντική φθορά. Στις αυτοδιοικητικές εκλογές του 2014 όμως, στις οποίες διεκδίκησε την επανεκλογή του"Ο Χρήστος Καρδαράς φέρνει στο Αιγάλεω τη «Νέα Εποχή»", ηττήθηκε από το Δημήτρη Μπίρμπα. Μετά την ήττα του δήλωσε ότι αποχωρεί της ενεργού πολιτικής"Αποχωρεί ο δήμαρχος Χρήστος Καρδαράς", αντικαθιστώμενος στο νέο δημοτικό συμβούλιο από τον πρώτο επιλαχόντα δημοτικό σύμβουλο της παράταξής του, Γιάννη Περράκη.Εφημερίδα "Αιγάλεω-Η Πόλη μας": Ποιοι δημοτικοί σύμβουλοι ορκίζονται

Παραπομπές

Πηγές
 Βιογραφικό Χρήστου Καρδαρά 
 "Η Κοινωνία Αξιών υποστηρίζει τον κ. Χρήστο Καρδαρά"
 Συνέντευξη του Χρήστου Καρδαρά στο Σπύρο Τσιώλη
 «Η Αυτοδιοίκηση αγωνιά» – Ο Δήμαρχος Αιγάλεω Xρήστος Καρδαράς στην enpeiraiei.gr

Κατηγορία:Δήμαρχοι Αιγάλεω
Κατηγορία:Έλληνες ιατροί του 20ού αιώνα
Κατηγορία:Έλληνες ιατροί του 21ου αιώνα